CELEX: 62015FN0108
Language: el
Date: 2015-07-27 00:00:00
Title: Υπόθεση F-108/15: Προσφυγή της 27ης Ιουλίου 2015 — ΖΖ και ΖΖ κατά Επιτροπής

28.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/54
            
         Προσφυγή της 27ης Ιουλίου 2015 — ΖΖ και ΖΖ κατά Επιτροπής
   (Υπόθεση F-108/15)
   (2015/C 320/75)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: ΖΖ και ΖΖ (εκπρόσωποι: N. de Montigny, J.-N. Louis, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Επιτροπής περί περιορισμού στα πέντε έτη της περιόδου αναδρομικού επανυπολογισμού της κατ’ αποκοπήν αποζημιώσεως για υπερωρίες, την οποία δικαιούνται οι προσφεύγοντες.
   
      Αιτήματα
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 16ης Σεπτεμβρίου 2014 του Γραφείου Διαχειρίσεως και Εκκαθαρίσεως των Ατομικών Δικαιωμάτων (ΡΜΟ.1) περί περιορισμού της καταβολής της προσαρμογής της κατ’ αποκοπήν αποζημιώσεως για υπερωρίες την οποία δικαιούνται από 1ης Μαρτίου 2007 και από 1ης Μαρτίου 2008 αντιστοίχως, στα πέντε έτη, από 1ης Σεπτεμβρίου 2008, ημερομηνία κατά την οποία ανακαλύφθηκε από την PMO το σφάλμα υπολογισμού των αποδοχών τους,
            
         
               —
            
            
               να υποχρεώσει την Επιτροπή να καταβάλει στους προσφεύγοντες την προσαρμογή της κατ’ αποκοπήν αποζημιώσεως για υπερωρίες από 1ης Μαρτίου 2007 και 1ης Μαρτίου 2008 αντιστοίχως, χωρίς αφαίρεση των ήδη καταβληθέντων ποσών, πλέον τόκων υπερημερίας υπολογιζομένων επί του ποσού της ως άνω αποζημιώσεως, από τη στιγμή που κατέστησαν ληξιπρόθεσμα μέχρι την πραγματική τους καταβολή, βάσει του επιτοκίου που της Ευρωπαϊκής Κεντρικής Τράπεζας για τις κύριες πράξεις αναχρηματοδοτήσεως προσαυξημένου κατά δύο μονάδες,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.